**NOAPTE BLÂNDĂ**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NOAPTE BLÂNDĂ

Noapte blândă, te coboară

Peste-a lacului oglindă,

Poarta viselor deschide-mi

În vârtej să mă cuprindă.

Să mă legene luceferi

Cu luminile lor albe,

Şi să prind cu mâna stele

Ca să le înşir în salbe.

A Semiramidei lume

Albe flori să-mi dăruiască,

Cu corole minunate

Unde fluturi să se nască.

Dar mai bine, noapte blândă,

Dă-mi o pasăre măiastră

Să mă poarte prin văzduhuri,

Să cobor la o fereastră.

Şi să văd printr-însa chipul

Zânei care mi-e stăpână.

Ochii ei să-mi umple gândul

Şi în minte să-mi rămână.

Vise, stele, flori şi fluturi

Într-un verş sa le unesc.

Să le dau în dar iubitei.

O iubesc! Cât o iubesc!

- Hei copile, stai o clipă,

Lasă-ţi visele să zboare.

Lasă-ţi inima sa zburde.

Uită-ţi doruri arzătoare.

Cum de mai aştepţi copile?

Cum pe gânduri mai rămâi?

Sunt atâtea flori pe lume!

Hai, te du să le mângâi!

- Dă, sunt multe flori în juru-mi

Lumea lor e nesfârşită,

Însă doar a lor regină,

Mi-e stăpână şi iubită!

Numai ochii-i mă mângâie

Şi iubire îmi arată.

Numai ea e cea dorită.

Numai gura ei mă-mbată!

- Te-am rugat să stai o clipă

Şi să laşi să-ţi zboare visul.

Dacă asta ţi-e iubirea,

E departe paradisul!

- Îmi vorbeşti de raiul dulce

Al plăcerilor fugare?

Dar nu şti cât e de bine

Să te simţi iubit de soare.

N-ai simţit nicicând speranţa

Înflorind cu-o mângâiere?

N-ai văzut nicicând un zâmbet

Cum alungă o durere?

O, e-atât de dulce viaţa

Când o văd cum îmi zâmbeşte!

De mă las furat de vise

Pot s-o fac! Ea mă iubeşte!

În zadar încerci, vezi bine,

Să mă ispiteşti, tu, lună.

Decât calpă fericire,

Fericirea mea-i mai bună.